SABINA โบรกแนะซื้อเป้า 28.50 บาท คาดกำไร Q1 โตดี รับยอดขายโตทุกช่องทาง
SABINA โบรกแนะซื้อเป้า 28.50 บาท คาดกำไร Q1/66 โตดี รับยอดขายโตทุกช่องทาง จับตาทั้งปีนี้เฉียด 500 ล้าน ปีหน้าทะลุ 600 ล้าน
SABINA โบรกแนะซื้อเป้า 28.50 บาท คาดกำไร Q1/66 โตดี รับยอดขายโตทุกช่องทาง จับตาทั้งปีนี้เฉียด 500 ล้าน ปีหน้าทะลุ 600 ล้าน
25 เม.ย. 2566

บล.ดาโอ ระบุในบทวิเคราะห์วันนี้ (25 เม.ย.66) ว่า บริษัท ซาบีน่า จำกัด (มหาชน) หรือ SABINA ประเมินกำไรไตรมาส 1/2566 ที่ 116 ล้านบาท โต 14.21% เทียบช่วงเดียวกันของปีก่อน และโต 9.38% เทียบไตรมาสก่อนหน้า หนุนด้วยยอดขายที่เติบโตทุกช่องทาง และการปรับเพิ่มโครงสร้างราคาของสินค้าโดยเฉลี่ย
โดยแนวโน้มยอดขายในเดือน เม.ย. (20 วัน จุดเริ่มต้นของไตรมาส 2/2566) ทำได้ดีกว่าเป้า โดยเป้ารายได้ปี 2566 โต 10-15% เทียบช่วงเดียวกันของปีก่อน ส่วน SABINA ฟิลิปปินส์จะเริ่มรวมในงบของ SABINA นับตั้งแต่ไตรมาส 2/2566 คาดหนุนยอดขายทั้งปี 2566 ไม่น้อยกว่า 50 ล้านบาท
ทั้งนี้ประเมินกำไรสุทธิปี 2566 ที่ 497 ล้านบาท โต 19% เทียบช่วงเดียวกันของปีก่อน และปี 2567 อยู่ที่ 615 ล้านบาท โต 24% เทียบช่วงเดียวกันของปีก่อน